recursal/SuperWikiNEXT-32B huggingface dataset:
**Pure Pwnage** er en kanadisk webserie om en profesjonell *gamer*. Filmet som en fiktiv dokumentar handler serien om hovedpersonen Jeremy, som bruker hele dagen sin på å spille videospill. Broren hans Kyle filmer og redigerer showet. Episodene kan lastes ned gratis på hjemmesiden deres. I tillegg har fans tekstet episodene på ulike språk, også norsk. Sesongavslutningen ble lagt ut på Internett 6. november 2006. Dette var den 12. episoden. Sesong 2 startet 14. april 2007. TV serien, sesong 1 startet 12. mars 2010.

Etter over et år uten noen oppdateringer om flere episoder og det ble sagt av ROFLMAO Productions at web-serien var stoppet, ble det sluppet en video på YouTube med tittelen "010100100100010101010100010101010101001001001110" som betyr "Return" på binærkode. Dette skulle vise seg å være sant, for bare få dager senere opprettet ROFLMAO Productions en donerings-kampanje som samlet inn målet på $75,000 dollar på litt over 24 timer. Kampanjen er satt i gang for å finansiere deres neste prosjekt "Pure Pwnage: Teh Movie". En spillefilm basert på web-serien "Pure Pwnage".

Episoder
--------

Episodene har på blitt lengre for nesten hver episode. Mens første episode kun varer i 11 minutter og 36 sekunder, er episode 12 lengre enn en vanlig TV-episode (ca. 44min) med 46 minutter og 8 sekunder. Showet har også forandret seg i løpet av den første sesongen. Mens de første tre episodene kun hadde Kyles kameravinkel har det etterhvert utviklet seg et eget *historiemodus* hvor det hender at Kyle også deltar, men stort sett alltid gjemt bak kameraet. Da showet ble en stor nettsuksess med over 1 million nedlastinger per episode etter de første 24 timene etter de ble utgitt ble Pure Pwnage tilbudt en kontrakt av Showcase, en canadisk TV-produsent. Hele første sesong ble sent, men de fikk aldri kontrakt til oppfølgingsesong fordi seertallene ikke ble høye nok. 

### Sesong 1

* Episode 1: The life as a pro gamer
* Episode 2: Girls
* Episode 3: FPS doug
* Episode 4: Pwn or be pwned
* Episode 5: m8s
* Episode 6: ipwnyouofazeroth
* Episode 7: Mmo grrl
* Episode 8: lanagedon
* Episode 9: The story of dave
* Episode 10: teh best day ever
* Episode 11: i <3 u rl
* Episode 12: Game Over

  

### Sesong 2

* Episode 13: Old Habits
* Episode 14: Lifestyles
* Episode 15: T-Bag
* Episode 16: Duty Calls
* Episode 17: Just The Guys Pt.1
* Episode 18: Just The Guys Pt.2

Eksterne lenker
---------------

* Offisielt nettsted Rediger på Wikidata
**Tomasskolen Trondheim Kristne Grunnskole** vanligvis bare **Tomasskolen**, er en kristen friskole som er en selvstendig stiftelse. Tomasskolen ble grunnlagt år 2000 av Pinsemenigheten Betel i Trondheim. Skolen holder til i bygget som tidligere var befalsskole ved Kristiansten festning. Tomasskolen er godkjent av Kunnskapsdepartementet (Utdannings- og forskningsdepartementet), mottar statsstøtte og drives i samsvar med læreplanene i Kunnskapsløftet. Skolens første rektor var Jostein Janøy. 

Tomasskolen er godkjent for 250 elever, og har i dag 130 elever. Skolen har undervisning fra 1. til 10. klasse, og er åpen for alle som ønsker et skoletilbud med en tydelig kristen profil. Skolen har tilpasset opplæring for alle og oppfølging av den enkelte elev. Tomasskolen har, i tillegg til kroppsøvingsfaget, daglige økter med fysisk aktivitet.

Tomasskolen har kristen tro, Bibelen og de felleskristelige bekjennelser som grunnlag og bygger på et kristent menneskesyn. Hvert enkelt menneske er uendelig verdifullt, det har gaver og evner som skolen får være med å utvikle.

Tomasskolen ønsker å være en «karakter-skole» som legger vekt på at elevene viser respekt, omtanke og toleranse og et tilgivende sinnelag overfor hverandre. Elevens faglige, fysiske og åndelige utvikling står i sentrum for virksomheten. Det legges vekt på respekt for Gud og mennesker, ærlighet, nestekjærlighet, ansvarsbevissthet og hjelpsomhet.

Rektorer
--------

* Jostein Janøy – 2000-2002
* Kirsti Thuseth Gunnestad – 2002-2010
* Anne Berit Olaussen - 2010-2019
* Jens Oskar Jensen - 2019 (midlertidig kort periode)
* Berit Marie Strand - 2019-

Styreledere

* Anne Lene Cyvin 2000-2010
* Øyvind Wathne 2010-

Referanser
----------

1. ↑  Tall fra år 2020 – www.tomasskolen.no

Eksterne lenker
---------------

* (no) Offisielt nettsted Rediger på Wikidata
* (no) Tomasskolen Trondheim Kristne Grunnskole på Facebook Rediger på Wikidata

* (no) Tomasskolen Trondheim Kristne Grunnskole på Instagram Rediger på Wikidata

|  |  |
| --- | --- |
| Oppslagsverk/autoritetsdata | Nasjonalt skoleregister
 |
**Fukushima I kjernekraftverk** (japansk: 福島第一原子力発電所, *Fukushima daiichi genshiryoku hatsudensho*) er et av verdens største kjernekraftverk, og produserer elektrisk kraft i Japan. Det ble bygget i 1966. Installert maksimal effekt er 4 696 MW, og produksjonen årlig er om lag 27 TWh. 

Det består av seks blokker, ytterligere to er under planlegging. Anlegget eies av *Tōkyō Denryoku* (TEPCO, Tokyo Electric Power Company).

Kraftverket ligger ved kysten i byen Okuma i Fukushima prefektur på det nordlige Honshu.

Det finnes også et Fukushima II; dette kjernekraftverket ligger 11,5 kilometer sønnenfor Fukushima I. Også dette eies av TEPCO.

Jordskjelvet i 2011
-------------------

Utdypende artikkel: Fukushima-ulykken

Den 11. mars 2011 ble Japan rammet av et jordskjelv med momentmagnitude 9,0. Dette var det kraftigste i landets historie. *Nuclear Engineering International* rapporterte om at reaktorene 1–3 var blitt automatisk avslått, og at reaktorene 4–6 var ute av drift på grunn av vedlikehold.

De dieseldrevne nødaggregatene for reaktorene 1–3 var blitt skadet av tsunamien etter skjelvet;

de startet opp som normalt, men stoppet deretter plutselig omkring en time senere.

Aggregatenes oppgave var å drive kjøleanlegget for den fremdeles varme reaktorkjernen, og hindre en katastrofe i form av kjernefysisk nedsmelting. I uken som fulgte ble det jobbet intenst for å redde kjernekraftanlegget.

Se også
-------

* Liste over verdens største kjernekraftverk

Referanser
----------

1. ↑  Japan initiates emergency protocol after earthquake Arkivert 16. mars 2011 hos Wayback Machine. Nuclear Engineering International, 11. mars 2011
2. ↑  Japan Earthquake Update (2030 CET), IAEA Alert Log, Det internasjonale atomenergibyrået, 12. mars 2011
3. ↑  Massive earthquake hits Japan, World Nuclear News, 11. mars 2011

Eksterne lenker
---------------

* IAEA - webside med informasjon om japanske kjernekraftverk.

|  |  |
| --- | --- |
| Oppslagsverk/autoritetsdata | VIAF **·** LCCN **·** NKC **·** GeoNames
 |
**Global Dignity** er en uavhengig, ideell organisasjon som fokuserer på alle menneskers rett til et verdig liv. Organisasjonen ble stiftet i 2006 av Kronprins Haakon, John Hope Bryant og Pekka Himanen. 

Global Dignity har definert fem prinsipper om verdighet:

1. Alle mennesker har rett til å leve et verdig liv.
2. Et verdig liv er å kunne bruke sine ressurser som menneske. En forutsetning for dette er å ha tilgang til et tilfredsstillende nivå av helsetjenester, utdanning, inntekt og sikkerhet.
3. Verdighet er å ha frihet til å ta avgjørelser og treffe valg som berører eget liv – og oppleve at denne rettighetten blir møtt med respekt.
4. Verdighet bør være det styrende prinsipp for alle handlinger.
5. Vår egen verdighet henger nøye sammen med andres verdighet.

Organisasjonen jobber for å skape en global samtale om verdighet, promotere verdighetsbasert lederskap og diskutere verdighet med ungdom.

Dignity Day er et årlig, skoletilpasset arrangement, første gang gjennomført i 2008. Dagen er lagt til oktober og går ut på å dra i gang diskusjoner om hva verdighet er og betyr i skoleklasser rundt om i verden. Skoler i 20 land deltok første året. 

I 2016 ble organisasjonens norske virksomhet lagt ned.

Referanser
----------

1. ↑  nrk.no

Eksterne lenker
---------------

* Offisielt nettsted Rediger på Wikidata
* www.globaldignity.no
**Datça** eller **Reşadiye**-halvøya, tidligere kalt den **doriske halvøy** eller **Knidos-halvøya** (*Khersonisos Knidia*), er en 80 km lang, smal halvøyu i Muğla-provinsen, i det sydvestlige Tyrkia, som skiller Gökova-gulfen (nord for) fra Hisarönü-gulfen.

Nordkysten er flat, med lange strender hvor meltem-vindene blåser om sommeren. Sydkysten er preget av kraftig forrevne klipper og innskåret av utallige bukter. På grunn av topografien med mange bukter og havner, er regionen hyppig besøkt av lystbåter, og er vanligvis fast post på programmet for båtturer som arrangeres fra Bodrum eller Marmaris.

Vestspissen av halvøya ble i antikken kalt for Det triopiske nes (eller Triopium) (etter Triopas, den legendeomspundne grunnleggeren av Knidos). Det ytterste punktet er Deveboynu Burnu (tidligere Kapp Crio eller Kriyo).

Den moderne byen Datça ligger halvveis ut mot neset. Den gamle byen Knidos lå opprinnelig nær Datça og ble flyttet til vestspissen omkring 356 f. Kr.

Referanser
----------

* John Freely, *The Western Shores of Turkey: Discovering the Aegean and Mediterranean Coasts*, Tauris Parke, 2004. ISBN 1-85043-618-5.
* *Atlas Antiquus: Taschenatlas der alten Welt*, Justus Perthes, 10th ed. 1905.
* *Turquie: Guide-Atlas Denoel; Voyages et Civilisations*, Denoel, 1973.

|  |  |
| --- | --- |
| Oppslagsverk/autoritetsdata | GeoNames
 |
**Dionysios** (født ca. 432, død 367 f.Kr.) var tyrann av Syrakus. Han begynte livet som en tjenestemann i et offentlig kontor, men på grunn av sine bedrifter i krigen mot Kartago ble han i 406 valgt til øverstkommanderende for hæren, og året etter grep han makten og gjorde seg selv til tyrann.

Han gjennomførte en krig med Kartago fra 397 til 392 med varierende suksess. Hans forsøk på å drive kartagerne helt ut av øya Sicilia mislyktes, og ved hans død var de herrer over minst en tredjedel av den. Han gjennomførte også en ekspedisjon mot Rhegium og dets allierte byer i *Magna Graecia*. I et felttog, som lukanianerne sluttet seg til, ødela han territoriene til Thurii, Kroton og Lokri.

Etter en forlenget beleiring tok han Rhegium (386) og solgte innbyggerne som slaver. Han sluttet seg til illyrerne i et forsøk på å plyndre tempelet i Delfi, jevnet han tempelet i Caere på etruskerkysten med jorden og grunnla flere militære kolonier i Adriaterhavet. I peloponneserkrigen støttet han spartanerne og assisterte dem med leiesoldater. 

Han stod også frem som forfatter og beskytter av litteratur. Hans dikt, kraftig kritisert av Filoxenos, ble slaktet ved de olympiske lekene. Men etter å ha fått ros for tragedien *Ransom of Hector* ved Lenaea i Athen, ble det sagt at han drakk seg i hjel under feiringen, eller at han døde av naturlige årsaker kort etterpå.

Andre kilder hevder at han ble forgiftet av sin lege på oppfordring fra sin sønn, Dionysios II. En tredje teori antyder at han ble myrdet som hevn for utrenskningene og skattene han hadde pålagt byen. 

Filistos skrev om hans liv, men arbeidet har ikke overlevd. Dionysios ble regnet i antikken som en av de verste despotene, ond, mistenksom og hevngjerrig. Som Pisistratos var han glad i å ha anerkjente forfattere og tenkere rundt seg, som historikeren Filistos, poeten Filoxenos og filosofen Platon, men skal ha behandlet dem lemfeldig.

Hans navn er kanskje mest kjent fra legenden om Pythias. Han er også nevnt i legenden om Damokles.

Referanser
----------

1. 1 2   RSKD / Dionysius[Hentet fra Wikidata]
2. ↑   Q45174663[Hentet fra Wikidata]
3. ↑   Q24405094[Hentet fra Wikidata]
4. ↑  Dionysius I hos Encyclopaedia Britannica

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Deutsche Biographie **·** Encyclopædia Universalis **·** VIAF **·** VIAF **·** VIAF **·** VIAF **·** VIAF **·** GND **·** LCCN **·** ISNI **·** LIBRIS **·** SUDOC **·** NKC
 |
**Generell likevektsteori** er en retning innen samfunnsøkonomi som søker å forklare tilbud, etterspørsel og priser i en økonomi med flere markeder. Generell likevektsteori tar derfor hensyn til at endringer i tilbud, etterspørsel og pris i ett marked vil påvirke tilbud, etterspørsel og priser i andre markeder, og søker å finne likevekt i alle markeder samtidig. Generell likevekt skiller seg dermed fra partiell likevekt, som ser på likevekt i et enkeltmarked.

Sentralt i analysen er at det er vekselvirkninger mellom markedene på vei mot likevekt. Endres tilbud, pris eller etterspørsel i ett marked, påvirker det i sin tur det andre; endringen som skjer i det andre, påvirker det første igjen, og så videre. Vekselvirkningene fortsetter frem til man er i en ny likevekt.

Slike sammenkoblinger mellom markeder kan være av forskjellig art. Et eksempel er at endringer i etterspørselen i råvaremarkedet kan påvirke prisen både i råvaremarkedet og i markedet for ferdige produkter. To andre tilfeller er produkter som er substitutter eller komplementer til hverandre. Substitutter er varer som kan erstatte hverandre slik at en prisøkning på det ene resulterer i at man etterspør mer av det andre; togreiser blir for eksempel mer attraktivt når prisen på flybilletter øker. Komplementære varer er på sin side varer som konsumeres sammen slik at en prisøkning på den ene varen fører til at etterspørselen etter begge varer går ned, slik som datamaskiner og programvare.

Referanser
----------

1. 1 2  Pindyck og Rubinfeld (2009), side 586.
2. ↑  Pindyck og Rubinfeld (2009), side 585–586.
3. ↑  Pindyck og Rubinfeld (2009), side 119.
4. ↑  McConnell, Brue og Flynn (2009), side 50.

Litteratur
----------

* McConnell, Campbell R. Brue, Stanley L. og Flynn, Sean M. (2009). *Economics: Principles, Problems, and Policies* (18 utg.). New York: McGraw-Hill. ISBN 978-0-69-779753-7. CS1-vedlikehold: Flere navn: forfatterliste (link)
* Pindyck, Robert S. og Rubinfeld, Daniel L. (2009). *Microeconomics* (7 utg.). Upper Saddle River: Pearson Education. ISBN 978-0-13-713335-2. CS1-vedlikehold: Flere navn: forfatterliste (link)

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** GND
 |
**Fulda** er en elv i Hessen i Tyskland og en av kildeelvene til Weser (hvor den andre er Werra). Fulda har en lengde på 218 kilometer og har sitt utspring ved Wasserkuppe i fjellene Rhön. Herfra renner den nordøstover gjennom fjellene Knüllgebirge i vest og Seulingswald i øst før den ved Bebra skifter retning til nordvest. 

Etter at den møter elven Eder renner den rett nord helt til Kassel før den skifter retning mot nordøst, med skogen Kaufunger øst og begynnelsen av skogen Rheinhards mot nordvest. Den møter til slutt Werra nær Hann. Münden, hvor de sammen danner elva Weser.

Byer langs Fulda
----------------

* Gersfeld
* Fulda
* Bad Hersfeld
* Rotenburg
* Melsungen
* Kassel

Referanser
----------

1. ↑  «Fluss-Radwege: Fulda-Radweg von der Rhön nach Hann Münden zur Weser». *www.fluss-radwege.de*. Besøkt 20. desember 2015.

Eksterne lenker
---------------

* (en) Fulda (river) – kategori av bilder, video eller lyd på Commons Rediger på Wikidata

* (en) Fulda (river) – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** NKC **·** GeoNames
 |
**Genesis Publications Limited** er et britisk forlag som ble grunnlagt i 1974 av Brian Roylance, en tidligere student ved London College of Printing. Hans målsetning var å skape et selskap i samme tradisjon som den private presse, som var sann mot kunsten å trykke og binde inn bøker. Ledet idag av hans sønn og datter, Nick Roylance og Catherine Roylance (også en tidligere student ved London College of Printing), produserer Genesis Publications signerte bøker i begrenset opplag som er skapt i samarbeid mellom forfattere og kunstnere.

Genesis var først kjent for å spesialisere seg på historiske bind, og er nå kjent som en kunstutgiver innenfor feltene moderne musikk og kultur.
Selskapets første tittel som gikk bort fra historiske reproduksjoner var tidligere Beatle George Harrison's biografi, *I, Me, Mine*, som ble utgitt i 1980. The 2017 Den *utvidede utgave* av den siste tittelen, samlet av Harrison's enke Olivia, var bok nr 100 som ble publisert av Genesis.

Referanser
----------

1. ↑  Kozinn, Allan (30. september 2005). «Brian Roylance, 60, Publisher of Elaborate Rock Books, Is Dead». *The New York Times*. Besøkt 20. oktober 2011.
2. ↑  Nelson, Karin (3. mai 2008). «PULSE; Coffee Tables Of the Famous». *The New York Times*. Besøkt 20. oktober 2011.
3. ↑  O'Toole, Kit (26. april 2011). «A Very Beatles Christmas». *Seattle Post Intelligencer*. Besøkt 20. oktober 2011.
4. ↑  Lewis, Randy (24. februar 2017). «Olivia Harrison reflects on the music and a book marking what would have been 'quiet Beatle's' 74th birthday». *Los Angeles Times*. Besøkt 4. mars 2017.
5. ↑  Traveling Wilburys insert card, in George Harrison, *I, Me, Mine – The Extended Edition*, Genesis Publications (Guildford, UK, 2017; ISBN 978-1-905662-40-1).

|  |  |
| --- | --- |
| Oppslagsverk/autoritetsdata | VIAF
 |
**Dion Dublin** (født 22. april 1969 i Leicester i England) er en engelsk tidligere fotballspiller som spilte for bl.a. Manchester United, Aston Villa, Celtic FC og to ganger for Norwich City. Han slo gjennom i Cambridge United og har fire landskamper for England.

Han er mest kjent som spiss, men har også spilt forsvar de siste årene. Dublin har spilt for flere engelske klubber. Han startet sin karriere i Norwich, men gikk til Cambridge United i 1988 på grunn av for lite spilletid. I Cambridge fikk han stor suksess, og rykket opp to sesonger på rad; fra fjerde til andre divisjon. Han ble kjøpt av Manchester United for 1 million pund, men han mistet mesteparten av 1992/93- sesongen på grunn av beinbrudd og fikk ikke medaljen for å ha vunnet Premier League på grunn av for få spilte kamper. Han gikk i 1994 for 2 millioner pund til Coventry City. Der etablerte han seg som en engelsk toppspiss, og sesongen 1997/98 fikk han sin første av i alt fire kamper for England. Han ble også toppscorer i Premier League sammen med Michael Owen og Chris Sutton med 18 mål.

I 1998 gikk han til Aston Villa for 4,5 millioner pund, hvor han fikk en pangstart med syv mål på de første tre kampene. Han fikk spille ganske fast på Villa inntil i 2002 da han ble tredjevalg etter Juan Pablo Ángel og Peter Crouch, og ble lånt ut til Millwall FC. Da han kom tilbake fra lån var han igjen førstevalg på topp sammen med Darius Vassell. I 2004 gikk han til Leicester City som Bosman-spiller. Der var han til januar 2006, da gikk han til Celtic FC. Der spilte han bare til september 2006. Da gikk han tilbake til Norwich, hvor han hadde startet sin karriere nesten 20 år tidligere.

Referanser
----------

1. ↑   FBref, FBref spiller-ID a0886d18[Hentet fra Wikidata]
2. ↑   transfermarkt.com, Transfermarkt spiller-ID 3763, besøkt 9. oktober 2017[Hentet fra Wikidata]

Eksterne lenker
---------------

* (en) Dion Dublin – Transfermarkt Rediger på Wikidata

* (en) Dion Dublin – national-football-teams.com Rediger på Wikidata

* (en) Dion Dublin – Soccerbase.com Rediger på Wikidata

* (en) Dion Dublin – FootballDatabase.eu Rediger på Wikidata

* (en) Dion Dublin – EU-Football.info Rediger på Wikidata

* (en) Dion Dublin – FBref Rediger på Wikidata
* Dion Dublin på Ex-canaries.co.uk

|  |  |
| --- | --- |
| Oppslagsverk/autoritetsdata | MusicBrainz
 |
**GINA** Light Visionary Model er konseptbil bygget av BMW. GINA står for "**G**eometry and functions **I**n '**N**' **A**daptations". Den ble designet av et team ledet av BMWs designsjef Chris Bangle, som sier at GINA tillot teamet sitt å "utfordre eksisterende prinsipper og konvensjonelle prosesser". Andre designere inkluderer Anders Warming.

Dette er en radikal konseptbil som avslører BMW sin designfilosofi som betyr at de kan tenke utenfor boksen og innovere ubegrensede ideer med minimalt av de vanlige begrensningene knyttet til bildesign.

Stoffet som dekker Visionarys karosseri er konstruert av et ytre lag av vanntett og temperaturbestandig stretch-stoff, støttet av en fleksibel metalltrådstruktur under for å opprettholde ytterlaget spenning og glatthet. Rundt noen få områder der krumning av ytterlaget kreves, benyttes karbonstiver til for å gi større fleksibilitet samtidig som de avrundede konturene holdes.

Byggingen startet i 2001, og den ferdige bilen ble presentert i 2008.

Referanser
----------

1. 1 2  Squatriglia, Chuck. «BMW Builds a Shape-Shifting Car Out of Cloth». *Wired* **(engelsk)**. ISSN 1059-1028. Besøkt 27. desember 2021.
2. ↑  «BMW GINA - Design Feature42Concepts - Amazing design from amazing places». *42concepts.com*. Arkivert fra originalen 23. juni 2021. Besøkt 27. desember 2021.
3. ↑  «BMW Car Designers». *web.archive.org*. 18. oktober 2012. Archived from the original on 18. oktober 2012. Besøkt 27. desember 2021. CS1-vedlikehold: Uheldig URL (link)
4. ↑  «Concept cars: the all-time greatest designs». *Auto Express* **(engelsk)**. Besøkt 27. desember 2021.
5. 1 2  «BMW GINA Light Visionary Model - Nye-Biler - 2021». *Auto Um* **(norsk)**. Besøkt 27. desember 2021.
6. ↑  «Mystery Solved: Why BMW Calls it 'Gina...». *Carscoops* **(engelsk)**. 10. august 2008. Besøkt 27. desember 2021.
Det hvite hus i Bergen har girlanderornamentikk mellom 2. og 3. etg.
**Girlander**, fra fransk, *guirlande* (blomsterkrans), er et klassisk motiv som består av blader, blomster eller frukter bundet sammen i en hengende lenke. Til høytider utsmykket man i antikken templenes alter og triumfbuer med slike blomsterlenker. Motivet ble siden tatt opp i billedkunsten. Siden renessansen har motivet blitt anvendt som et dekorelemement. Man finner bruk av girlandere i arkitekturens ornamentikk og motivet var spesielt mye brukt i Louis-seize-stilen.

Fra sent 1700-tall, men særlig fra 1800-tallet, finnes det i mange våpenskjold en girlander på hver side av hjelmen i stedet for et hjelmklede som ellers er vanlig. Hver girlander kommer da ut eller ned fra hjelmen, den går ut til et punkt eller en ring på hver side av hjelmen, med girlanderne hengende ned så langt som til skjoldets nederste del. Dette kan vi se i mange segl for privatpersoner og i andre våpenavbildninger, bl.a. i seglene på den norske Grunnloven 17. mai 1814 for Lars Johannes Irgens og Gregers Winther Wulfsberg.

Litteratur
----------

* Hans Cappelen: «Våpensegl og slektspapirer fra Skiens-distriktet». *Norsk Slektshistorisk Tidsskrift* bind 35, Oslo 1996.  Arkivert 29. april 2013 hos Wayback Machine.
* Hans Cappelen: «Hva seglene på Grunnloven kan vise oss» i Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND
 |
**William Hammond «Billy» Talbot** (født 23. oktober 1943 i New York City) er en amerikansk låtskriver og musiker, mest kjent som bassist i Crazy Horse som hovedsakelig har vært backingsbandet til Neil Young.

Talbot startet sin musikalske karriere som gatesanger da han var 14 år. Familien flyttet til New Jersey det følgende året, og da han ble 17 flyttet han til Los Angeles. Her ble han kjent med Ralph Molina, Danny Whitten og Benjamin Rocco, og disse dannet sammen en Doo-wop-gruppe som de kalte Danny and the Memories. Etter at gruppen flyttet til San Francisco, ble gruppen endret til The Psyrcle, som igjen vokste til å inkludere Leon og George Whitsell sammen med Bobby Notkoff. På dette tidspunktet omdøpte Talbot og de andre bandkameratene gruppen til The Rockets.

I 1967 møtte gruppen Neil Young, som på dette tidspunktet var medlem av Buffalo Springfield. Under dette møtet bestemte Molina, Whitten og Talbot at de ville slå seg sammen med Young for å skape Crazy Horse. I 1975 introduserte han Frank Sampedro til bandet, etter at Whitten døde to år tidligere.

Talbot begynte å opptre solo i 1999 på små steder og med støtte fra tilhengere av Crazy Horse. I oktober 2004 dannet han The Billy Talbot Band, som ga ut albumet *Alive in the Spirit World* på Sanctuary Records.

I 2012 var han med på albumene *Americana* og *Psychedelic Pill* med tilhørende turneer sammen med Neil Young og Crazy Horse.

Referanser
----------

1. ↑   ČSFD, ČSFD person-ID 276986[Hentet fra Wikidata]
2. 1 2 3  Selvin, Joel (23. januar 2000). «Young's Bassist Has Crazy Idea: Go Solo». San Francisco Chronicle.
3. ↑  «CD Review: The Billy Talbot Band». Glide Magazine. 24. september 2004. Besøkt 3. mars 2009.
4. ↑  Neil Young and Crazy Horse Double-Disc 'Psychedelic Pill' Due in October Rolling Stone, 24. august 2012, besøkt 3. mars 2013

Eksterne lenker
---------------

* (en) Offisielt nettsted Rediger på Wikidata
* (en) Billy Talbot på Internet Movie Database Rediger på Wikidata

* (sv) Billy Talbot i Svensk Filmdatabas Rediger på Wikidata

* (fr) Billy Talbot på Allociné Rediger på Wikidata

* (en) Billy Talbot hos The Movie Database Rediger på Wikidata
* (en) Billy Talbot på Discogs Rediger på Wikidata

* (en) Billy Talbot på MusicBrainz Rediger på Wikidata

* (en) Billy Talbot på AllMusic Rediger på Wikidata
* Billy Talbot på Facebook Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** ISNI **·** NKC **·** MusicBrainz **·** Discogs **·** AllMusic
 |
**MS «AIDAprima»** er et cruiseskip eid av det tyske cruiserederiet AIDA Cruises. Hun ble bygget av Mitsubishi Heavy Industries på sitt verft i Nagasaki, Japan. Skipet ble satt i drift 25. april 2016 etter flere byggeforsinkelser.

Historie
--------

MS «AIDAprima» i Hamburg, 7. mai 2016Skipet ble opprinnelig planlagt for levering i første halvdel av 2015, med en innvielsestur til 22 land, men verftet var ikke i stand til å fullføre skipet på tid, og leveransen ble utsatt til desember 2015, på grunn av flere mindre ulykker under byggingen. Skipet ble døpt 7. mai 2016 i Hamburg, Tyskland som en del av den 827. Hafengeburtstag.

Design
------

MS «AIDAprima» var ved overleveringen det største cruiseskipet i AIDA Cruises’ flåte, med en samlet lengde på 300,00 m (984,25 fot), en støpt bredde på 37,60 m (123,4 fot), og en maksimal dybde på 8,00 m (26,25 fot). Skipet har en kapasitet på 3300 passasjerer og 900 besetningsmedlemmer. MS «AIDAprima» har 18 passasjerdekk, 15 spisesteder, innendørs- og utendørsbassenger, samt butikker, kafeer og barer.

Bassengområdet AIDA Beach Club, som er dekket av en gjennomsiktig UV-gjennomtrengelig membran kuppel, gjør at passasjerene kan slappe av på en strand med innstilt naturlig lys til tross for dårlig vær. Beach Club har den lengste vannsklien innendørs på et cruiseskip, med en klatrevegg, og lazy river. Om natten fungerer Beach Club som et diskotek, med stjerner eller lasershow som projiseres på kuppelen.

MS «AIDAprima» i Rotterdam, 19. april 2016

Fremdrift og miljø
------------------

MS «AIDAprima» er drevet av tre MaK 12V M43C dieselmotorer og en MaK M46DF dual-fuel (LNG / olje) motor, som gir 53 150 hk til fremdriftssystem. Motoren har datastyrt innsprøytning for å bedre drivstofføkonomien. Skipet drives av ABB Azipod XO-enheter, noe som gir en servicefart på 22 knop.

MS «AIDAprima» benytter Mitsubishi Heavy Industries proprietære Mitsubishi Air Lubrication System (MALS), som frigjør små luftbobler til å dekke bunnen av beholderen, noe som reduserer friksjonen mellom skroget og det omgivende vannet. Dette er spådd til å redusere CO2-utslippene og drivstofforbruket med mer enn 7 %.

Bildegalleri
------------

* MS «AIDAprima»
* 
* 
* 
*

Videoer
-------

* AIDAprima Erstanlauf in Hamburg 21.4.2016 in 4K - YouTube
* AIDAprima Cruise Ship Construction & Christening in 4K by MK timelapse GmbH - YouTube

Eksterne lenker
---------------

* (en) AIDAprima (ship, 2016) – kategori av bilder, video eller lyd på Commons Rediger på Wikidata

* (en) IMO 9636955 – kategori av bilder, video eller lyd på Commons Rediger på Wikidata
* (en) MS «AIDAprima» – DNVs skipsregister Rediger på Wikidata

* (en) MS «AIDAprima» – Den internasjonale sjøfartsorganisasjonen Rediger på Wikidata
* AIDAprima | Ships Review
* AIDAprima Cruise Ship - Ship Technology
**Abdul Basir Salangi** er en afghansk polititjenestemann og politiker. Han var guvernør for provinsen Parvan fra 2009 til 2015, og guvernør for provinsen Farah fra 2018.

Salangi var kommandant under den afghanske borgerkrigen sammen med blant andre Jamiat-e Islami og Ahmad Shah Massoud. I tillegg var han sjef for Kabul etter Talibans fall i 2001 og frem til han ble erstattet av general Baba Jan. Salangi ble deretter utnevnt som politimester for Kabul. I 2008 mottok Salangi posten som guvernør for Parvan-distriktet. Den afghanske uavhengige menneskerettighetskommisjonen anklaget Salangi for å ha gitt ordre å rive flere hundre hus tilhørende fattige i Shinpur-distriktet i Kabul fordi en gruppe krigsherrer skulle bygge husene sine der. Etter denne hendelsen ble Salangi fjernet fra sin post og han fikk rollen som politisjef for Wardak-provinsen, en stilling han hadde frem til 2005. 

Salangi har vært et mål for drap og snikmord i likhet med mange andre afghanske politikere og offentlige tjenestemenn. Den 14. august 2011, lanserte en gruppe selvmordsbombere et koordinert angrep på guvernørens palass i Charikar. Selv om Salangi overlevde dette høyprofilerte drapet, ble minst 19 andre mennesker drept i hendelsen. Angrepet begynte med en eksplosjon fra en bilbombe utenfor porten til palasset hans fulgt av selvmordsbombere som stormet palasset og sprengte seg i luften. I likhet med tidligere angrep, hevdet Taliban også denne gangen at de hadde ansvaret for det mislykkede angrepet.

Referanser
----------

1. ↑  «Guvernøren tok våpenet til livvakten og skjøt mot terroristen selv». Dagbladet. 15. august 2011.
**Stangholmen fyr** (Stangholmen) ligger i Risør, ved innseilingen til havna. Fyret ble første gang tent 27. oktober 1855. Stangholmen-navnet forteller at det fra gammel tid har stått et sjømerke her ute – en stang fundamentert i stein, med en arm på toppen som viser rett vei. Men dette var dagmerker. I mørket netter kunne bare fyrlys hjelpe den sjøfarende.

Fyrdirektøren uttalte i et skriv av 16. april 1850 at et innseilingsfyr på Stangholmen var særdeles viktig, og i 1854 ble det søkt Stortinget om bevilgning av 3400 spesidaler til oppfæring av fyr Stangholmen. Det ble vedtatt å bygge fyret uten vederlag, og i mai 1855 ble det opprettet en "fyrvokterpost av 6. orden" Fyrvokterens årslønn ble satt til 300 spesidaler, men av denne lønna hadde han plikt til å holde fyrkar. Det ble i tillegg til fyrbygningen oppført et lite uthus, båtnøst, båtopptak og brygge.

Inntil 1890 var alle bygninger på fyrene malt okergule. Etter hvert ble selve forbygningene malt hvite, mens uthusene på Stangholmen beholdt den gamle fargen helt til 1930. En meter bred, loddrett rød stripe mellom vinduene på forbygningenes sørside ble fjernet året før.

Den merkelige "bunkeren" nær fyrbygningen er ikke noe krigsminne. Den er bygd i -20-årene som et forsøk på å gi fyrvokterfamiliene en brukbar kjeller, men den fikk en skiftende historie ; som redskapsskur, dokkestue, hønsehus og sauefjøs.

Fram til 1959 hadde 8 fyrvokterfamilier sitt hjem på Stangholmen kortere eller lengre tid. En av fyrvokterne, Theodor Neumann og hans familie, bodde på Stangholmen fra 1929. Fyret ble lagt ned i 1959.

I dag tjener bygningsmassen som en av Risørs mest særegne restauranter. Tusenvis av mennesker besøker øya hver sommer.

I 2008 får driftselskapet for Stangholmen og Risør Kammermusikkfest et tilskudd på 2,5 millioner kroner for å bygge sceneanlegg på Stangholmen. Anlegget sto ferdig til Kammermusikkfesten, sommeren 2008.

Eksterne lenker
---------------

* Stangholmen Fyr

| * v
* d
* r
Fyr i Agder |
| --- |
|  | 
* Grønningen fyr
* Hatholmen fyr
* Homborsund fyr
* Lille Torungen fyr
* Lindesnes fyr
* Lista fyr
* Lyngør fyr
* Markøy fyr
* Odderøya fyr
* Oksøy fyr
* Rivingen fyr
* Ryvingen fyr
* Saltholmen fyr
* Sandvigodden fyr
* Songvår fyr
* Stangholmen fyr
* Store Torungen fyr
* Søndre Katland fyr
* Ytre Møkkalasset fyr

 | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** Sentralt stedsnavnregister
 |
***Billy Talent III*** er det fjerde studioalbumet av det canadiske rockebandet Billy Talent (det tredje under navnet «Billy Talent»). Det ble gitt ut 10. juli i Europa, 13. juli i Storbritannia, 14. juli i Canada, og 22. september i USA. En demo-versjon av en av albumets sanger, «Turn Your Back», ble utgitt som singel i september 2008 og inneholdt bandet og medlemmer av bandet Anti-Flag. Første singel utgitt fra *Billy Talent III* er «Rusted from the Rain», som hadde premiere 17. mai 2009 på *Triple J*. Albumets versjon av «Turn Your Back» inkluderer ikke Anti-Flags vokal. Den andre singelen fra albumet var «Devil on my Shoulder», utgitt 26. august 2009.

Nettstedet billytalent3.com ble lansert for å vise frem innspillingen av albumet.

8. juni 2009 kom utgivelsen av en spesiell deluxe-utgave av albumet, kalt *Billy Talent III: Guitar Villain Edition*. Den spesielle utgaven inkluderte en ny plate av albumet, uten gitarspor, slik at fansen kan spille med. Denne utgaven inkluderer også 4 ekstra demosanger og gitartabulaturer for hele albumet, transkribert på to store plakater.

Bandet la ut på en turné 21. februar 2009, og startet med en australsk førsteetappe.

Sporliste
---------

1. «Devil on My Shoulder» – 3:48
2. «Rusted from the Rain» – 4:13
3. «Saint Veronika» – 4:09
4. «Tears Into Wine» – 4:12
5. «White Sparrows» – 3:14
6. «Pocketful of Dreams» – 3:33
7. «The Dead Can't Testify» – 4:27
8. «Diamond on a Landmine» – 4:30
9. «Turn Your Back» – 3:22
10. «Sudden Movements» – 3:39
11. «Definition of Destiny» – 4:01

Eksterne lenker
---------------

* (en) *Billy Talent III* på Discogs Rediger på Wikidata

* (en) *Billy Talent III* på MusicBrainz Rediger på Wikidata

* (en) *Billy Talent III* på Spotify Rediger på Wikidata

* (en) *Billy Talent III* på AllMusic Rediger på Wikidata


|  |  |
| --- | --- |
| Oppslagsverk/autoritetsdata | MusicBrainz
 |
**Stangnes** er en bydel i Harstad, sørøst for sentrum. Mot vest ligger Gangsåstoppen og Åsby, og Kanebogen mot sørvest. Mot nord og øst ligger Vågsfjorden.

På Stangnes finner en et stort industriområde, Stangnesbasen, som ble bygget ut på 1980-årene i forbindelse med forventninger om oljeboringsvirksomhet i Barentshavet. På sørsiden ligger Hestevika, hvor det er fergeforbindelse med Sørrollnes via fylkesvei 848. 

Stangnes preges ellers av et større boligområde med Stangnes barneskole og Stangneslia barnehage. I tillegg ligger Stangnes videregående skole der, hovedsakelig med yrkesrettet utdanning. På Stangnesodden i nordøst finner man et tidligere militært anlegg. Det finnes også flere viker som egner seg for bading om sommeren, blant annet Brurvika og Hestvika på nordsiden, vest for Stangnesodden.

Historie
--------

På 1300-tallet var sørlige delen av Stangnes bebodd mens den nordlige, ubebodde delen tilhørte Trondenes kirke og var i kirkens eie inntil gården ble kjøpt av private.

Referanser
----------

1. ↑  Kart[*død lenke*] FINN.no

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Abdul Aziz** (født 10. januar 1963 i Basti-Abdullah i provinsen Punjab i Pakistan) var leder for den radikale muslimske forsamlingen i Den røde moske i Pakistans hovedstad Islamabad.

Fra moskeen fremførte Aziz våren 2007 krav om å innføre sharialover og gjennomførte flere moralsk fargede politiske aksjoner som vakte stor oppmerksomhet. Unge menn og kvinner angrep musikk- og dvd-butikker, røvet bort kvinner som har blitt anklaget for prostitusjon, og til og med kidnappet politi.

Den 3. juli 2007 brøt det ut kamphandlinger mellom Aziz sine tilhengere og pakistanske sikkerhetsstyrker da studenter forsøkte å okkupere en regeringsbygning som ligger like ved moskeen. 

Den 4. juli innførte myndighetene portforbud rundt moskeen. Abdul Aziz forsøkte å flykte utkledd i burka, men ble pågrepet. Et tusentall studenter gav opp og ble tatt til fange.

Abdul Aziz oppfordret også i et tv-intervju sine tilhengere å gi opp. I det spesielle intervjuet bar han fremdeles det heldekkende kvinneklesplagget han forsøkte å flykte i. 

En radikal kjerne av islamister nektet likevel å lyde sin leders ord. En av disse var Aziz sin bror Abdul Rashid Ghazi, som siden ble drept da pakistanske tropper stormet anlegget.

Eksterne lenker
---------------

* Omtale i Svenska Dagbladet
BMW M70
**BMW M70** er en stempelmotor med 12 sylindere i V-form som ble benyttet i BMWs 7-serie og 8-serie sent på 1980- og tidlig på 1990-tallet.

Blant annet ble motoren brukt i:

* 1988–1994 BMW 750i
* 1988–1994 BMW 750iL
* 1991–1993 BMW 850i
* 1993–1995 BMW 850Ci
* 1993– McLaren F1 og McLaren F1 LM
* 1994–1996 BMW 850Csi


**Modeller**| Motor | Sylindervolum | Effekt | Dreiemoment | Turtallssperre | År |
| --- | --- | --- | --- | --- | --- |
| M70B50 | 5 L (4 988 cm³) | 220 kW (299 hk) v/5 200 o/min | 450 Nm v/4 100 o/min | 6 000 o/min | 1988 |
| 220 kW (299 hk) v/5 200 o/min | 450 Nm v/4 100 o/min | 6 000 o/min | 1988 |

S70B56
------

**S70B56** har et sylindervolum på 5,6 liter, og ble utviklet spesielt for 1992 BMW 850CSi. Denne motoren er den minst produserte i BMWs historie med 1 510 eksemplarer, og ble også brukt i McLaren F1 og flere andre superbiler sent på 1990-tallet.

Brukt i:

* 1992-1996 E31 8-serie
* McLaren F1

S70/1
-----

**S70/1** har et sylindervolum på 6,0 liter, og ble utviklet spesielt for BMWs M8 prototype.

S70/2
-----

**S70/2** har et sylindervolum på 6,1 liter (6 064 cm³). Denne motoren ble utviklet spesielt for superbilen McLaren F1.

Brukt i:

* 1993 McLaren F1

S70/3
-----

**S70/3** har et sylindervolum på 6,1 liter (6 064 cm³), og er en videreutvikling av motoren fra McLaren F1. Denne ble senere redusert til 5 990 cm³ (i 1997).

Brukt i:

* 1995 – 1996 McLaren F1 GTR (6,1 liter)
* 1997 McLaren F1 GTR (6,0 liter)

Se også
-------

* Liste over BMW-motorer

´•´
**BMW:** Hovedartikkel · Portal · Kategori
Portal: BMW
**Steg 1**: Den øverste elektromagneten (1) aktiveres og tiltrekker den nærmeste tannen til en tannhjulformet rotor av jern. Når tennene er på linje med elektromagnet 1 vil de stå litt skjevt med hensyn på elektromagnet 2.  
  
**Steg 2**: Den øverste elektromagneten (1) slåes av og den høyre elektromagneten (2) slås på og dras den nærmeste tannen til elektromagnet 2 medurs slik at den ender på linje med elektromagnet 2. Dette resulterer i en rotasjon på 3.6° i dette eksempelet.  
  
**Steg 3**: Den nedre elektromagneten (3) aktiveres, og enda en rotasjon på 3.6° inntreffer.  
  
**Steg 4**: Den venstre elektromagneten (4) aktiveres og forårsaker på nytt en rotasjon på 3.6°. Når den øvre elektromagneten (1) på nytt aktiveres, kommer tannhjulet å ha rotert motsvarende en tannavstand for tannhjulet. Om det for eksempel finnes 25 tenner kommer en full rotasjon til å kreve 100 steg.
En **stegmotor** er en børsteløs likestrømsmotor som har stegvis rotasjon delt inn i like store steg. Motoren kan dermed styres til å bevege seg til en posisjon og holde seg på en gitt posisjon uten behov for tilbakekobling fra en posisjonssensor (en åpen-sløyfe regulator) gitt at motoren er nøye dimensjonert for bruket med tanke på dreiemoment og hastighet.

Det finnes også store stegmotorer med få poler og lukket reguleringssløyfe (*switched reluctance motor*).

Virkemåte
---------

Når strømspolen spenningssettes vil rotoren søke å innta en viss posisjon slik at reluktansen, altså den magnetiske fluksen, blir så liten som mulig. En stegmotor kan ikke drives direkte ved hjelp av en likestrømkilde som for eksempel et batteri, men krever i tillegg styringslektronikk som kan veksle om strømretningen i spolen når det er nødvendig. Når strømretningen endres tar motoren et steg.

### Steglengde

Avhengig av hvordan strømendringen utføres vil det oppstå forskjeller i "rykket" til motoren og dreiemomentet. Det er relativt enkelt å få en stegmotor til å ta såkalte halvsteg eller fullsteg. Ved å anvende mer komplisert teknologi kan man også få stegmotorer til å ta såkalte mikrosteg som er veldig mye mindre enn halvsteg og fullsteg.

Bruk
----

Stegmotorer har mange bruksområder, og finnes for eksempel på skrivere, innenfor industrien til posisjonering av automasjonsutstyr, i hastighetsmålere på biler og i satellitter for å styre retningen på solcellepanel.

Se også
-------

* Servomotor
**Cookøyenes kvinnelandslag i fotball** representerer Cookøyene i internasjonal fotball.

Cookøyene var med i Oseaniamesterskapet for første gang i 2003-mesterskapet. Cookøyene var da et av fem lag, etter at fem lag hadde trukket seg. De fire gjenværende motstanderne var Australia, New Zealand, Papua Ny-Guinea og Samoa. Av disse var bare Samoa omtrent på Cookøyenes nivå, men Cookøyene tapte kampen dem imellom 0-1, og endte da sist.

Cookøyene deltok ikke i 2007-mesterskapet, men de deltok heller i South Pacific Games, som ble regnet som første del av OL-kvalifiseringen, uten New Zealand. Der kom Cookøyene nest sist i sin gruppe, etter at de spilte uavgjort mot Amerikansk Samoa og Salomonøyene. Cookøyene kom seg pent unna i tapene også, begge 1-4 mot henholdsvis Fiji og Papua Ny-Guinea. 

Cookøyenes innsats i 2010-mesterskapet var derfor et markant løft. Etter at de noe overraskende slo Tahiti 1-0, og deretter nykommeren Vanuatu, var Cookøyene videre til semifinalen som andrelag, bak overlegne New Zealand. I semifinalen tapte de knepent 0-1 mot Papua Ny-Guinea, men Papua Ny-Guineas keeper ble utvist etter å ha fratatt Cookøyene en klar målsjanse. Cookøyene utnyttet ikke dette, og ble slått ut. I bronsefinalen vant Cookøyene over Salomonøyene med 2-0.

Se også
-------

* Oceania Football Confederation
* Oseaniamesterskapet i fotball for kvinner
* Liste over kvinnelandslag i fotball

| * v
* d
* r
Nasjonale fotballandslag for kvinner i Oseania (OFC) |
| --- |
|  | Amerikansk Samoa **·** Cookøyene **·** Fiji **·** New Zealand **·** Ny-Caledonia **·** Niue **·** Papua Ny-Guinea **·** Salomonøyene **·** Samoa **·** Tahiti **·** Tonga **·** Tuvalu **·** Vanuatu |  |
**Karl Ludvig Adding** (født 26. november 1913 på Stord, død 30. desember 1943 i Trondheim) var en norsk infiltratør for SIPO i Trondheim under andre verdenskrig. Han var, til tross for sin jødiske herkomst, under ledelse av Gestapo i Trondheim.

Bakgrunn
--------

Adding ble født i Leirvik på Stord og var sønn av en polsk jøde som het Isaiewitch, men Karl Ludvig endret etternavnet til Adding i 1940. Han ble gift med Anna (senere separert), og de hadde en datter.

Adding var under ledelse av gestaposjefene Walther Gemmecke og Gerhard Flesch, og var stasjonert på Gestapos hovedkvarter, Misjonshotellet. Hans virksomhet hadde ingen tilknytning til Rinnanbanden og han opererte på egen hånd. Han utga seg for å være hjemmefrontleder og hadde sin oppgave å spore opp norske fanger som hadde rømt fra tyske konsentrasjonsleirer og fengsler. Spesialfelter hans var å sette seg i kontakt med motstandsgrupper som jobbet mot tyske interesser, og som brakte flyktninger i sikkerhet over grensen til Sverige.

Høsten 1943 hadde Gestapo gjennom Adding og Rinnanbanden skaffet seg nesten all kontroll over all organisert flukt fra Trondheimsdistriktet over til grensen til Sverige. De som prøvde å rømme, gikk nå oftere i feller som følge av dette. Flere av kontaktene som Adding fikk tak i ble senere torturert og drept av tyske gestapister. 

Senhøsten/vinteren 1943 ble han innlagt på St. Elisabeths hospital med store smerter. Til tross for all arbeide der stod ikke livet til å reddes. Liket ble sendt til Oslo for obduksjon, der mistanken var forgiftning. Det sies at obduksjonsrapporten var ikke til å bli klok av.

Litteratur
----------

* Øksendal, Asbjørn: *Lurøy-affæren – Operasjon Oleander, Gestapo i Trondheim og Leksvik-affæren 1942-44*, 1989 ISBN 9788270050239

Referanser
----------

1. 1 2  *Over grensen?*. Orion. 1999. s. 224. ISBN 8245803375.
2. ↑  «Nidaros 1940.07.12». Norge;Trøndelag;;Trondheim;;;;. s. 3.

Eksterne lenker
---------------

* Historier.no - 1943, Da armen holdt på å knekke Arkivert 21. mars 2017 hos Wayback Machine.
* NKPMN – Fra statsadvokatens saksframstilling i saken mot Rinnanbanden 30-03-1946.

Portal: Andre verdenskrig
Lauritz Meltzers hus som i 2012 huser Det samfunnsvitenskapelige fakultet (UiB).
**Lauritz Philip Meltzer** (født 8. mars 1861 på Lillehammer, død 28. juni 1943 i Bergen) var en norsk ingeniør, offiser, forretningsmann og filantrop, mest kjent for å stå bak pengene til Meltzerprisen.

> Der skal dannes et rentegivende fond benevnt L. Meltzers Høiskolefond. Det er nærmest tenkt for Bergens Universitet, som må ha alle fakulteter som i Oslo, gjerne også teknisk høiskolefakultet
> 
> 
> fra L. Meltzers testamente, 28. november 1939
> 
> 

Etter oppveksten i Fredrikstad studerte han til ingeniør med eksamen fra Krigsskolens øverste avdeling 1882. Han jobbet som militær fra 1882 til 1917. Først som surn.sekondløytnant i Bergenske Brigade 1882, så ved det norske Jegerkorps 1883–84, og forfremmelse til premierløytnant 1885. Han gikk til Ingeniørvåpenet i 1889 der han ble kaptein 1893 og tjente som kvartermester ved Ingeniørvåpenets landvernsbataljon akkurat det året, dernest som distriktsingeniør for Bergenhus og Berg Brigadedistrikt fra 1894 til 1905 før han 1905 til 1907 innehadde samme stilling for Karljohansvern og 2. Akershus Kommandodistrikt. De siste ti årene, fra 1907 til sin avskjed i 1917 var han tilbake som distriktsingeniør for Bergenske Kommandodistrikt, det som ble 4. Brigade.

Han var også en ivrig finansmann og ble hovedaksjonær i Morgenavisen. Sine penger brukte han på kultur og vitenskap. I 1911 ble Norrønahallen reist for Norrøna Idrettslag, basert på tegninger av Lauritz Meltzer. Sammen med Albert Patterson (1857–1926, eier og driver av Stalheim Hotel), finansierte han i 1918 byggingen av Konsertpaléet, tegnet av Egill Reimers (se Engen (Bergen)). Han etablerte i 1939 L. Meltzers Høyskolefond på fem millioner, som ville gå til et nytt Universitetet i Bergen (etablert 1948) hvis det ble etablert før 1949, ellers gikk det til byen Fredrikstad. Den årlige Meltzerprisen deles ut herfra på bursdagen hans. Lauritz Meltzers hus ligger i Fosswinckels gate 7 og huser Det samfunnsvitenskapelige fakultet (UiB).

Han var sønn av amtsingeniør Oscar Meltzer (1822–1904) fra Bergen. Lauritz' farfar var eidsvollsmannen Fredrik Meltzer (1779–1855), også fra Bergen.

Referanser
----------

1. ↑  «Hvem var Lauritz Meltzer».
2. ↑  «Meltzer, ingeniørkaptein Lauritz Filip». [*død lenke*]